TARYBOS SPRENDIMAS
2006 m. vasario 27 d.
dėl Bendrijos pozicijos ES ir Čilės asociacijos taryboje dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, I priedo pakeitimo, siekiant atsižvelgti į tarifų lengvatų, suteikiamų Čilei pagal Bendrijos bendrųjų tarifų lengvatų sistemą (BLS), konsolidavimą
(2006/180/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Siekiant užtikrinti ūkio subjektams aiškumą, galimybę numatyti ilgalaikės perspektyvos ekonominę situaciją ir teisinį tikrumą; manoma, kad yra tikslinga dvišaliu laisvosios prekybos susitarimu konsoliduoti likusias tarifų lengvatas, suteikiamas Čilei pagal Bendrijos bendrųjų tarifų lengvatų sistemą ir dar nenumatytas Bendrijos tarifų nuolaidose, išvardytose Susitarimo, steigiančio Europos bendrijos bei jos valstybių narių ir Čilės Respublikos asociaciją (1), pasirašyto 2002 m. lapkričio 18 d. Briuselyje, I priede.
(2)
Čilė, kuri šiuo metu yra lengvatas pagal Bendrijos bendrųjų tarifų lengvatų sistemą gaunanti šalis, pridedamu Asociacijos tarybos sprendimu gaus naudos iš komercinio susitarimo, kuriame numatytas lengvatinis režimas apims visas lengvatas, nustatytas 2005 m. birželio 27 d. Tarybos reglamente (EB) Nr. 980/2005 dėl bendrųjų tarifų lengvatų sistemos taikymo (2) pateiktoje tarifų sistemoje,
NUSPRENDĖ:
Vienintelis straipsnis
Bendrijos pozicija, kuri bus priimta Asociacijos taryboje, iš dalies keičianti Susitarimo, steigiančio Europos bendrijos bei jos valstybių narių ir Čilės Respublikos asociaciją, I priedą, siekiant atsižvelgti į tarifų lengvatų, suteikiamų Čilei pagal Bendrijos bendrųjų tarifų lengvatų sistemą (BLS), konsolidavimą, remsis Asociacijos tarybos sprendimo projektu, pridedamu prie šio sprendimo.
Priimta Briuselyje, 2006 m. vasario 27 d.